Temeljem članka 1. Zakona o financiranju javnih potreba u kulturi (NN 47/90, 27/93, 38/09) i članka 30 Statura Općine Berek (Službeni glasnik 01/18) Općinsko vijeće Općine Berek na 24. sjednici održanoj 10.12.2020. donosi

**PROGRAM**

**JAVNIH POTREBA U KULTURI OPĆINE BEREK ZA 2021. GODINU**

1. **UVOD**

**Članak 1.**

Ustavom Republike Hrvatske utvrđena je obveza jedinica lokalne i regionalne samouprave da obavljaju poslove koji se odnose na skrb o kulturi. Općina Berek utvrđuje javne potrebe u kulturi i za njihovo ostvarivanje osigurava financijska sredstva što je sukladno članku 1. Zakona o kulturi (NN RH 47/90, 27/93, 38/09). Sufinanciranje osnovnih uvjeta za bavljenje kulturnim aktivnostima jedan je od primarnih ciljeva ovog Programa.

Kulturna djelatnost temelji se na dobrovoljnosti, sklonosti i sposobnosti, gospodarskim postignućima, etičkim i moralnim načelima, znanstvenim i stručnim spoznajama.

1. **UTVRĐIVANJE JAVNIH POTREBA**

**Članak 2.**

Javne potrebe u kulturi , za koje se sredstva osiguravaju u Proračunu Općine Berek, jesu kulturne djelatnosti i poslovi, akcije i manifestacije od interesa za Općinu Berek:

* Poticanje i promicanje kulture
* Djelovanje kulturnih udruga
* Kulturne aktivnosti građana
* Sufinanciranje redovne djelatnosti
* Sufinanciranje kulturnih manifestacija
* Organizacija glazbeno-scenskih manifestacija
* Zaštita i očuvanje kulturnih dobara.

**Članak 3.**

Ciljevi koji će se financirati iz Proračuna Općine Berek za 2021. godinu su: poticanje uključivanja u kulturu što većeg broja građana, osobito djece i mladeži, ulaganje u razvoj mladih radi stvaranja široke kvalitetne osnove za napredak i očuvanje tradicije. Program javnih potreba u kulturi temelji se na ciljevima koji sustavno i organizirano usmjeravaju razvoj kulture.

1. **POTICANJE KULTURE**

**Članak 4.**

Ukupno je za financiranje javnih potreba u kulturi Općine Berek za 2021. godinu planirano 85.000,00 kn.

Sredstva iz stavka 1. ovog članka raspoređuju se na slijedeći način:

|  |  |
| --- | --- |
| Manifestacije u kulturi: | 85.000,00 |
| KUD Prijatelji | 25.000,00 |
| Likovna kolonija | 10.000,00 |
| Pomoć vjerskim zajednicama | 50.000,00 |

1. **PRIJELAZNE I ZAVRŠNE ODREDBE**

**Članak 5.**

Ovaj Program stupa na snagu osmog dana od dana objave u Službenom glasniku Općine Berek, a primjenjuje se od 01.01.2021. godine.

**BJELOVASKO-BILOGORSKA ŽUPANIJA**

**OPĆINA BEREK**

**OPĆINSKO VIJEĆE**

Klasa: 400-08/20-01/05

Ur.broj: 2123/02-01-20-1

Berek, 10.12.2020.

PREDSJEDNIK OPĆINSKOG VIJEĆA:

Tomislav Šunjić, dipl.ing.građ.